पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान की राजसमंद विधानसभा सीट का चुनावी परिणाम रविवार शाम तक सामने आ जायेगा। निर्वाचन विभाग द्वारा राजसमंद के के पॉलिटेक्निक महाविद्यालय में सुबह 8 बजे मतगणना शुरू होगी। जिसमें 25 राउंड के बाद चुनाव परिणाम घोषित किया जाएगा। मतगणना के लिए निर्वाचन विभाग द्वारा दो मतदान कक्ष में 14 टेबल लगाई गई है। जहां RTPCR टेस्ट रिपोर्ट नेगेटिव आने पर ही प्रवेश दिया जाएगा। इसके साथ ही ईवीएम मतगणना के बाद लॉटरी द्वारा चयनित पांच वीवीपैट मशीन से भी मतगणना की जाएगी। ताकि चुनावों में किसी भी तरह की धांधली का आरोप ना लगे।
संक्रमण की रोकथाम के लिए काउन्टिंग एजेन्ट्स के बीच पॉलिथीन शीट
मतगणना स्थल पर मुख्य भवन एवं मुख्य भवन के बाहर क्वारैंटाइन सेंटर स्थापित किया जाएगा। इन केंद्रों पर चिकित्सा विभाग के कर्मियों की नियुक्ति की जाएगी। मतगणना कक्ष में दल एवं काउंटिंग एजेंट को विभाजित करने वाली जाली पर पारदर्शी पॉलीथीन शीट लगाई जाएगी। ताकि किसी भी प्रकार के संक्रमण की आशंका से बचा जा सके। मतगणना स्थल पर डॉक्टर्स व अन्य मेडिकल स्टाफ भी मौजूद रहेगा। इनके अलावा 2 वेंटीलेटर, ऑक्सीजन बेड तथा एम्बुलेंस की भी व्यवस्था की जाएगी ताकि आवश्यकता होने पर उनका तत्काल प्रयोग किया जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn